钦定古今图书集成/明伦汇编/氏族典/第314卷 > 《廖用贤尚友录》 > 彭修翼
## 钦定古今图书集成/明伦汇编/氏族典/第314卷 > 《廖用贤尚友录》 > 彭修翼

按《长山县志》：“修翼，字凌汉，登万历癸丑科武进士，除
济南卫镇巡，累迁龙门守备，大宁掌印都指挥佥事，
再迁临清参将。会有妖贼徐鸿儒攻陷邹、滕，修翼曰：
‘贼巢在梁家浅，不入虎穴，焉得虎子’。擐甲执简，突入
贼营，斩杀无筭。前后十四战，皆以捷闻。巡抚都御史
赵彦奏其功，诏赐金增秩。未几，以劳积病卒